După înfrângerea Revoluției Maghiare din 1848–49 personajele emigrate, care au participat în mod activ la întâmplările revoluției, au încercat să organizeze un complot anti-habsburgic. Datorită spionului Mihály Bíró, autoritățile austriece au descoperit inițiativa și, pe baza unor documente găsite în casa lui József Makk din București, au putut demara ancheta. În urma anchetei cinci persoane au fost condamnate la moarte, dintre care Mihály Gálffy, Károly Horváth și János Bágyi Török au fost executați în data de 10 martie 1854 la marginea orașului Târgu Mureș la locul numit "Postarét", iar Ferenc Bartalis și József Várady la Sfântu Gheorghe în data de 24 aprilie 1854.